Woord: verfomfaaiArgieffoto (Foto: Timothy Eberly/Unsplash) Woord: verfomfaai Betekenis: 1 slordig maak; verfrommel; verkreukel: Die hoed het my hare verfomfaai. • Sy baadjie sien daar verfomfaaid uit. 2 deurmekaar maak; in wanorde bring; befomfaai; befonkfaai: Nou verfomfaai jy my hele voorstel met jou lawwe opmerkings. • Met sy onnoselheid het hy die hele saak verfomfaai. Waar kom dit vandaan? In bet. 1 uit Ndl. verfomfaaien (1710). Bet. 2 het in Afr. self ontwikkel. Eerste optekening in Afr. by Pannevis (1880). Ndl. verfomfaaien uit Nieunederduits of Nieuhoogduits verfumfeien beteken “jou geld of tyd ligsinnig deurbring”. Bron: Etimologiewoordeboek van Afrikaans (EWA), Handwoordeboek van die Afrikaanse Taal (HAT)